CELEX: 32011D0745
Language: hu
Date: 2011-11-11 00:00:00
Title: 2011/745/: A Bizottság határozata ( 2011. november 11. ) a 2010/2/EU és a 2011/278/EU bizottsági határozatnak a CO 2 -kibocsátásáthelyezés kockázatának jelentős mértékben kitett ágazatok és alágazatok listája tekintetében történő módosításáról (az értesítés a C(2011) 8017. számú dokumentummal történt) EGT-vonatkozású szöveg

17.11.2011   
            
            
               HU
            
            
               Az Európai Unió Hivatalos Lapja
            
            
               L 299/9
            
         A BIZOTTSÁG HATÁROZATA
   (2011. november 11.)
   a 2010/2/EU és a 2011/278/EU bizottsági határozatnak a CO2-kibocsátásáthelyezés kockázatának jelentős mértékben kitett ágazatok és alágazatok listája tekintetében történő módosításáról
   (az értesítés a C(2011) 8017. számú dokumentummal történt)
   (EGT-vonatkozású szöveg)
   (2011/745/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról és a 96/61/EK tanácsi irányelv módosításáról szóló, 2003. október 13-i 2003/87/EK európai parlamenti és tanácsi irányelvre (1) és különösen annak 10a. cikke (1) és (13) bekezdésére,
   mivel:
   
               (1)
            
            
               A 2010/2/EU bizottsági határozat (2) a 2003/87/EK irányelv alapján meghatározza a CO2-kibocsátásáthelyezés kockázatának jelentős mértékben kitett ágazatok és alágazatok listáját.
            
         
               (2)
            
            
               A 2011/278/EU bizottsági határozat (3) a 2003/87/EK irányelv 10a. cikke értelmében meghatározza a kibocsátási egységek harmonizált ingyenes kiosztásának uniós szintű átmeneti szabályait.
            
         
               (3)
            
            
               A 2003/87/EK irányelv 10a. cikke (13) bekezdésének második albekezdésével összhangban a Bizottság a CO2-kibocsátásáthelyezés kockázatának jelentős mértékben kitett ágazatok és alágazatok listáját minden évben további ágazatokkal vagy alágazatokkal egészítheti ki. Ehhez vizsgálati jelentés alapján igazolni kell, hogy a listára felvenni kívánt ágazat vagy alágazat a tevékenységeire alapvetően kiható változás következtében megfelel a 10a. cikk (14)–(17) bekezdésében szereplő feltételeknek.
            
         
               (4)
            
            
               A CO2-kibocsátásáthelyezés kockázatának jelentős mértékben kitett ágazatok vagy alágazatok meghatározása érdekében a Bizottságnak uniós szinten fel kell mérnie, hogy a megfelelő bontási szinten az ágazatnak vagy alágazatnak milyen mértékben van lehetősége arra, hogy a szükséges kibocsátási egységek közvetlen költségét és a 2003/87/EK irányelv végrehajtásából eredő magasabb villamosenergia-árak közvetett költségeit a termékárakban megjelenítse anélkül, hogy ezáltal az Unión kívüli, a szén-dioxid-kibocsátás szempontjából kevésbé hatékony létesítményekkel szemben jelentős piaci részesedést veszítene. E felmérések alapját az éghajlatváltozásra és a megújuló energiára vonatkozó 2020-as uniós célkitűzések teljesítésére irányuló végrehajtási intézkedéscsomagot kísérő bizottsági hatásvizsgálat, és az egyes ágazatokkal vagy alágazatokkal kapcsolatban a legutóbbi három évből származó, rendelkezésre álló kereskedelmi, termelési és hozzáadott értékre vonatkozó adatoknak megfelelően megállapított, átlagos szén-dioxid-ár képezi.
            
         
               (5)
            
            
               Egyes ágazatok és alágazatok, például az égetett agyagtéglák és tetőcserepek gyártása esetében idő vagy megfelelő minőségű és mennyiségű adatok hiányában nem nyílt mód teljes körű értékelésre, ezért ezek az ágazatok és alágazatok nem kerültek fel a 2010/2/EU határozat mellékletében közzétett listára.
            
         
               (6)
            
            
               Az „Égetett agyag építőanyag gyártása” (2640-es NACE-kód) ágazatot 2010-ben újraértékelték. Az elvégzett kvalitatív értékelés rámutatott arra, hogy ebben az ágazatban a piacot rendkívüli kihívások jellemzik, úgymint a kereskedelem bővülése és különösen az alacsony gyártási költségekkel dolgozó országokból származó behozatal növekedése, az erős nemzetközi versenynyomás, a kis- és középvállalkozások jelentős részesedése az uniós gyártásból, az értékelt időszakban a járulékos CO2-költségekhez viszonyítva szerény haszonkulcs, ami korlátozza a létesítmények befektetési és kibocsátáscsökkentési kapacitását. Az említett tényezők összesített hatását figyelembe véve ez az ágazat a CO2-kibocsátásáthelyezés kockázatának jelentős mértékben kitett ágazatnak tekintendő.
            
         
               (7)
            
            
               Bebizonyosodott továbbá, hogy a „Sótermelés” ágazata (1440-es NACE-kód) megfelel a 2003/87/EK irányelv 10a. cikkének (14)–(17) bekezdésében szereplő mennyiségi feltételeknek, miután a közösségi független ügyleti jegyzőkönyv (CITL) alapján – amely elsődleges alapul szolgált a kibocsátási egységek közvetlen költségének kiszámításához – további ágazatbeli létesítményeket lehetett azonosítani. A szóban forgó ágazatot ezért indokolt felvenni a CO2-kibocsátásáthelyezés kockázatának jelentős mértékben kitett ágazatok és alágazatok listájára. Az a tény, hogy a közösségi független ügyleti jegyzőkönyv egyéb létesítményeket is megnevezett a kérdéses ágazaton belül, nincs hatással más ágazatoknak és alágazatoknak a CO2-kibocsátásáthelyezés kockázatának jelentős mértékben való kitettségére.
            
         
               (8)
            
            
               Néhány olyan ágazat esetében, amelynél a 2010/2/EU határozat NACE 4 számjegyű szintjén nem nyert megállapítást a CO2-kibocsátásáthelyezésnek való jelentős mértékű kitettség kockázata, további bontásra került sor, és ennek nyomán szintén vizsgálat tárgyává vált több olyan alágazat, amelynek bizonyos megkülönböztető sajátosságai az ágazat többi részéhez képest jelentősen eltérő hatásokra engedtek következtetni. Ha a vizsgálat azzal a következtetéssel zárul, hogy megkülönböztető jellemzőik alapján egyes ágazatok, illetve alágazatok egyértelműen elkülöníthetők a többi ágazattól és alágazattól, és eleget tesznek a 2003/87/EK irányelv 10a. cikkének (15)–(16) bekezdésében foglalt mennyiségi feltételeknek, akkor azok felvehetők a CO2-kibocsátásáthelyezés kockázatának jelentős mértékben kitett ágazatok és alágazatok listájára. A „Kakaómassza (cukor vagy más édesítőanyag hozzáadása nélkül)”, a „Kakaóvaj, -zsír és -olaj”, valamint a „Kakaópor, cukor vagy más édesítőanyag hozzáadása nélkül” ágazatot ennek megfelelően indokolt felvenni a listára.
            
         
               (9)
            
            
               Mivel lezárult a 2010/2/EU határozat 1. cikkének második bekezdésében előírt értékelés, az erre vonatkozó bekezdés törlendő. A Bizottság a kereskedelem intenzitását tekintve nem talált olyan bizonyítékot, amely indokolná a kérdéses ágazatoknak a CO2-kibocsátásáthelyezés kockázatának jelentős mértékben kitett ágazatok vagy alágazatok listájára való felvételét.
            
         
               (10)
            
            
               A 2010/2/EU és a 2011/278/EU határozatot ennek megfelelően módosítani kell.
            
         
               (11)
            
            
               Az e határozatban előírt intézkedések összhangban vannak az éghajlatváltozással foglalkozó ideiglenes bizottság véleményével,
            
         ELFOGADTA EZT A HATÁROZATOT:
   1. cikk
   A 2010/2/EU határozat módosításai
   A 2010/2/EU határozat a következőképpen módosul:
   
               1.
            
            
               Az 1. cikk második bekezdését el kell hagyni.
            
         
               2.
            
            
               A 2010/2/EU határozat melléklete e határozat I. mellékletének megfelelően módosul.
            
         2. cikk
   A 2011/278/EU határozat I. mellékletének módosításai
   A 2011/278/EU határozat I. melléklete e határozat II. mellékletének megfelelően módosul.
   3. cikk
   Címzettek
   Ennek a határozatnak a tagállamok a címzettjei.
   
      Kelt Brüsszelben, 2011. november 11-én.
      
         
            a Bizottság részéről
         
         Connie HEDEGAARD
         
            a Bizottság tagja
         
      
   
   
      (1)  HL L 275., 2003.10.25., 32. o.
   
      (2)  HL L 1., 2010.1.5., 10. o.
   
      (3)  HL L 130., 2011.5.17., 1. o.
   
      I. MELLÉKLET
      A 2010/2/EU határozat melléklete a következőképpen módosul:
      
                  1.
               
               
                  Az 1.2. pontban a táblázat az alábbi bejegyzéssel egészül ki:
                  
                              NACE-kód
                           
                           
                              Megnevezés
                           
                        
                              „1440
                           
                           
                              Sótermelés”
                           
                        
            
                  2.
               
               
                  A 2. pont a következőképpen módosul:
                  
                              a)
                           
                           
                              a cím helyébe a következő szöveg lép:
                              „A 2003/87/EK IRÁNYELV 10A. CIKKÉNEK (15) VAGY (16) BEKEZDÉSÉBEN FOGLALT MENNYISÉGI FELTÉTELEK ALAPJÁN, NACE-4 SZINTNÉL NAGYOBB BONTÁSBAN”
                           
                        
                              b)
                           
                           
                              a 155154 kódszámú bejegyzés után az alábbi bejegyzéseket kell beszúrni:
                              
                                          Prodcom-kód
                                       
                                       
                                          Megnevezés
                                       
                                    
                                          „15841100
                                       
                                       
                                          Kakaómassza (cukor vagy más édesítőanyag hozzáadása nélkül)
                                       
                                    
                                          15841200
                                       
                                       
                                          Kakaóvaj, -zsír és -olaj
                                       
                                    
                                          15841300
                                       
                                       
                                          Kakaópor, cukor vagy más édesítőanyag hozzáadása nélkül”
                                       
                                    
                        
            
                  3.
               
               
                  A 3. pontban a 2416 kódszámú bejegyzés után az alábbi bejegyzést kell beszúrni:
                  
                              NACE-kód
                           
                           
                              Megnevezés
                           
                        
                              „2640
                           
                           
                              Égetett agyag építőanyag gyártása”
                           
                        
            
   
      II. MELLÉKLET
      A 2011/278/EU határozat I. mellékletében a referenciaként meghatározott „Burkolótéglák”, „Padlóburkolók” és „Tetőcserepek” termékek bejegyzései helyébe a következő szöveg lép:
      
         
                     Referenciaként meghatározott termék
                  
                  
                     Az érintett termékek meghatározása
                  
                  
                     Az érintett folyamatok és kibocsátások meghatározása (rendszerhatárok)
                  
                  
                     A 2010/2/EU bizottsági határozatban a 2013. és 2014. évre meghatározott CO2-kibocsátás-áthelyezésnek való kitettség
                  
                  
                     Érték
                     (kibocsátási egység/t)
                  
               
                     „Burkolótéglák
                  
                  
                     Az EN 771-1 szabványnak megfelelő, falazatokhoz felhasznált, 1 000 kg/m3-nél nagyobb sűrűségű burkolótéglák, kivéve a padlóburkolókat, a klinkertéglákat és a kék égetési foltokkal tarkított burkolótéglákat.
                  
                  
                     A következő termelési folyamatokhoz közvetlenül vagy közvetve kapcsolódó valamennyi folyamat beletartozik: nyersanyag-előkészítés, komponenskeverés, az áru formázása, alakítása, szárítása, égetése, megmunkálása és füstgázzal történő tisztítása.
                  
                  
                     igen
                  
                  
                     0,139
                  
               
                     Padlóburkolók
                  
                  
                     Az EN 1344 szabványnak megfelelő, padlóburkolásra használt agyagtéglák.
                  
                  
                     A következő termelési folyamatokhoz közvetlenül vagy közvetve kapcsolódó valamennyi folyamat beletartozik: nyersanyag-előkészítés, komponenskeverés, az áru formázása, alakítása, szárítása, égetése, megmunkálása és füstgázzal történő tisztítása.
                  
                  
                     igen
                  
                  
                     0,192
                  
               
                     Tetőcserepek
                  
                  
                     Az EN 1304:2005 szabványban meghatározott agyag tetőcserepek, a kék égetési foltokkal tarkított tetőcserepek és kiegészítők kivételével.
                  
                  
                     A következő termelési folyamatokhoz közvetlenül vagy közvetve kapcsolódó valamennyi folyamat beletartozik: nyersanyag-előkészítés, komponenskeverés, az áru formázása, alakítása, szárítása, égetése, megmunkálása és füstgázzal történő tisztítása.
                  
                  
                     igen
                  
                  
                     0,144”